Lav et referat af nedenstående tekst:

Tekst:
Tallene 3, 13, 15, 18, 23, 24 og 36 har en heldig nordjyde nok kigget på et par gange siden lørdag. De syv tal blev nemlig udtrukket af Danske Spil ved lørdagens Lotto-trækning, og minsandten om ikke de samme syv tal var at finde på en række på den digitale Lotto-kupon købt af en person fra Frederikshavn Kommune. Førstepræmiepuljen var på godt seks millioner kroner, men den heldige nordjyde må dele den store sum med en anden heldig dansker. En spiller, der har købt sin kupon i Kvickly i Holstebro, kunne nemlig også se sig tilsmilet af fru Fortuna. De vinder hver især 3.051.558 kroner. De to nybagte Lotto-millionærer får desuden tilbudt økonomisk rådgivning af Danske Spil. Det gør alle de heldige, der vinder mere end 1,5 millioner kroner. En københavnsk spiller føler sig måske endnu mere heldig end de to jyder. Spilleren vandt 43 kroner på sit spil, men kunne lægge 1.000.000 kroner til den beskedne gevinst. Københavnerens kupon blev nemlig udtrukket i Danske Spils ekstra trækning.

Referat:
Sommeren blev lidt sjovere lørdag, da en nordjyde blev Lotto-millionær.